എസ്.വൈ.എസ് കാര്ഷിക ചന്ത നാളെ മലപ്പുറത്ത് ALERT മലപ്പുറം: എസ്.വൈ.എസ് മലപ്പുറം സോണ് കമ്മിറ്റിക്ക് കീഴില് വ്യാഴാഴ്ച കുന്നുമ്മല് ടൗണ് ഹാളിന് സമീപം കാര്ഷിക ചന്ത സംഘടിപ്പിക്കും. പച്ചമണ്ണിന്െറ ഗന്ധമറിയുക പച്ച മനുഷ്യന്െറ രാഷ്ട്രീയം പറയുക ശീര്ഷകത്തില് ആവിഷ്കരിച്ച ഹരിത മുറ്റം പദ്ധതിയിലൂടെ സോണിലെ സര്ക്കിള് തലങ്ങളില് വിളവെടുത്ത കാര്ഷിക വിഭവങ്ങളാണ് ചന്തയിലുണ്ടാകുക. പൂക്കോട്ടൂര്, മേല്മുറി, മലപ്പുറം, കോഡൂര് ഈസ്റ്റ്, കോഡൂര് വെസ്റ്റ്, കുറുവ, കൂട്ടിലങ്ങാടി, മക്കരപ്പറമ്ബ് തുടങ്ങിയ സര്ക്കിള് കേന്ദ്രങ്ങളില് പ്രവര്ത്തകര് വിവിധ കാര്ഷിക ഇനങ്ങളാണ് ഉണ്ടാക്കിയത്. അതിന് പുറമെ വീടുകളില് അടുക്കളത്തോട്ടവും നിര്മിച്ചിരുന്നു. രാവിലെ ഒമ്ബത് മുതല് വൈകീട്ട് അഞ്ചു വരെ നടക്കുന്ന കാര്ഷിക ചന്തയില് പച്ചക്കറി ഉല്പന്നങ്ങള്ക്ക് പുറമെ മത്സ്യം, മണ്പാത്രങ്ങള്, സ്കൂളിലേക്ക് ആവശ്യമായ വസ്തുക്കള്, പുസ്തകങ്ങള് തുടങ്ങിയവയും ഉണ്ടാകും. സംസ്ഥാന സെക്രട്ടറി എന്.എം സ്വാദിഖ് സഖാഫി ഉദ്ഘാടനം നിര്വഹിക്കുമെന്ന് സംഘാടകര് അറിയിച്ചു. വാര്ത്തസമ്മേളനത്തില് സോണ് പ്രസിഡന്റ് ദുല്ഫുഖാര് അലി സഖാഫി, പി.ആര് സെക്രട്ടറി ഖാലിദ് സഖാഫി സ്വലാത്ത് നഗര്, സാമൂഹികം സെക്രട്ടറി ബദ്റുദ്ദീന് കോഡൂര്, ദഅ്വ സെക്രട്ടറി അക്ബര് പുല്ലാണിക്കോട് എന്നിവര് സംബന്ധിച്ചു. വനിത ജീവനക്കാര്ക്കുള്ള ബോധവത്കരണ പരിപാടി മലപ്പുറം: വനിത ശിശുവികസന വകുപ്പിന്െറ നേതൃത്വത്തില് തൊഴിലിടങ്ങളില് സ്ത്രീകള്ക്കെതിരായ ലൈംഗികാതിക്രമങ്ങള് തടയുന്നതിന്െറ ഭാഗമായി വനിത ജീവനക്കാര്ക്ക് ബോധവത്കരണ പരിപാടി സംഘടിപ്പിച്ചു. ഓണ്ലൈനായി നടത്തിയ പരിപാടി ജില്ല വനിത ശിശുവികസന ഓഫിസര് എ.എ. ശറഫുദ്ദീന് ഉദ്ഘാടനം ചെയ്തു. ഹാദിയ അക്കാദമി ലൈഫ് കോച്ച് ഡയറക്ടറും ഇന്റര്നാഷണല് ട്രെയിനറുമായ സൈനുല് ആബിദീന് ഓടക്കല് വിഷയം അവതരിപ്പിച്ചു. മഹിള ശക്തികേന്ദ്ര വുമണ് വെല്ഫെയര് ഓഫിസര് ടി. ബാസിമ, മറ്റു ഉദ്യോഗസ്ഥര് തുടങ്ങിയവര് പങ്കെടുത്തു.